પોલીસ કમિશનરના જાહેરનામા મુજબ સીરીઝમાં જોડાયેલા ફટાકડા ફોડી શકાશે નહીં. ધ્વનિ પ્રદૂષણ રોકવા માત્ર પીઇએસઓ સંસ્થા દ્વારા અધિકૃત બનાવટના ફટાકડા વેચી અને ફોડી શકાશે. તો છેલ્લે સુપ્રીમ કોર્ટે ફટાકડા ફોડવાના સમય અંગેનો નિર્ણય રાજ્યો પર છોડતાં ગુજરાત સરકારમાં ચર્ચા ચાલી રહી છે. સૂત્રોના જણાવ્યા મુજબ મુખ્યમંત્રી, નાયબ મુખ્યમંત્રી અને ઉચ્ચ અધિકારીઓ વચ્ચે આ મુદ્દે વિચારણા ચાલી રહી છે. કમિશનરના જાહેરનામા મુજબ હોસ્પિટલ, શૈક્ષણિક સંસ્થાઓ, ન્યાયાલયો અને ધાર્મિક સ્થળોની ૧૦૦ મીટરની ત્રિજ્યામાં ફટાકડા ફોડી શકાશે નહી. ઇ કોમર્સ વેબસાઇટ પર ફટાકડાના વેચાણ ઓર્ડર લઇ શકાશે નહી. લોકોને અગવડ ઉભી ન થાય, ભયજનક સ્થિતિ ન સર્જાય તેનું ધ્યાન રાખવાનું રહેશે.